cyanic-selkie/wikianc huggingface dataset:
Αρτόκαρπος ο ευτραφής
Στην κουλτούρα
Τη μεγαλύτερη συλλογή των ποικιλιών του αρτόκαρπου παγκοσμίως, έχει η βοτανολόγος Diane Ragone, η οποία για πάνω από 20 χρόνια, στα ταξίδια της σε 50 νησιά του Ειρηνικού, συνέλεξε, σε ένα οικόπεδο επιφανείας 10 άκρων (40.000 μ²), που βρίσκεται έξω από τη Hana, Χαβάη, στην απομονωμένη ανατολική ακτή του Μάουι.
Το ξύλο του δέντρου αρτόκαρπου ήταν ένα από τα πιο πολύτιμα ξύλα στην κατασκευή των παραδοσιακών σπιτιών στην αρχιτεκτονική της Σαμόα.
Συνταγές για αρτόκαρπο
thumb|250px|left|Φέτες από τηγανητούς αρτόκαρπους, σε σακούλα. Υπάρχουν πολλοί τρόποι για να μαγειρευτούν οι αρτόκαρποι. Σε χώρες όπως η Σρι Λάνκα, είναι είτε μαγειρεμένα ως κάρυ με γάλα καρύδας και μπαχαρικά (η οποία γίνεται ένα συνοδευτικό πιάτο) ή καταναλώνονται μετά το βράσιμό τους. Ο βραστός αρτόκαρπος, είναι ένα διάσημο κύριο γεύμα και καταναλώνεται συχνά με ξυσμένη καρύδα ή sambal φτιαγμένο από καρύδα και τσίλι. Κεφτέδες από αρτόκαρπο είναι επίσης μια τοπική λιχουδιά του παράκτιου Καρνάτακα.
Στις Σεϋχέλλες, τρωγόταν παραδοσιακά ως υποκατάστατο του ρυζιού, ως συνοδευτικό με το κύριο πιάτο. Θα καταναλωνόταν είτε βραστό (friyapen bwi) ή στη σχάρα (friyapen griye), όπου θα ετίθετο ολόκληρο στη ξυλοφωτιά, που χρησιμοποιείται για το μαγείρεμα του κυρίου γεύματος και στη συνέχεια να βγαίνει, όταν είναι έτοιμο. Επίσης, τρώγεται ως επιδόρπιο, που ονομάζεται ladob friyapen, όπου βράζεται σε γάλα καρύδας, ζάχαρη, βανίλια, κανέλα και μια πρέζα αλάτι. Στις Σεϋχέλλες λένε, ότι οι όσοι από τους ταξιδιώτες που την επισκέπτονται, φάνε μαγειρεμένο αρτόκαρπο στις Σεϋχέλλες, θα επιστρέψουν στις Σεϋχέλλες.
Στο Πουέρτο Ρίκο, παραδοσιακά τρώγονται βραστά με βακαλάο (αλατισμένο μπακαλιάρο). Επίσης, χρησιμοποιείται για να κάνουν rellenos de pana (πουρέ αρτόκαρπου γεμάτο με καρυκευμένο κρέας), mofongo, tostones de pana (διπλό τηγανητά αρτόκαρπο) και ακόμη και lasaña de pana (μαγειρεμένο πουρέ αρτόκαρπου στρωμένο με κρέας και ολοκληρωμένο με το τυρί). Ένα δημοφιλές επιδόρπιο είναι επίσης κατασκευασμένο με γλυκό ώριμα αρτόκαρπα: flan de pana (κρέμα αρτόκαρπου).
Στα Μπαρμπάντος, το αρτόκαρπο βράζεται με αλατισμένο κρέας και πολτοποιείται με βούτυρο για να γίνει coucou αρτόκαρπο. Συνήθως τρώγεται σε πιάτα με κρέας και σάλτσα.
Τόσο τα ώριμα όσο και τα άγουρα φρούτα έχουν μαγειρικές χρήσεις, αλλά το άγουρο αρτόκαρπο καταναλώνεται μαγειρεμένο.
Οι τοπικές ονομασίες για τον αρτόκαρπο
• 2
Εξωτερικοί σύνδεσμοι
Κατηγορία:Μορεοειδή Κατηγορία:Τροπικά φρούτα Κατηγορία:Δέντρα Κατηγορία:Χλωρίδα της Ωκεανίας Κατηγορία:Χλωρίδα της Ασίας Κατηγορία:Αμυλούχοι καρποί Κατηγορία:Τροπική γεωργία Κατηγορία:Κουζίνα της Τζαμάικας Κατηγορία:Χαβανέζικη κουζίνα Κατηγορία:Οπωροφόρα δέντρα Κατηγορία:Εδώδιμα φρούτα
Αγάθαρχος (αποσαφήνιση)
Η ονομασία Αγάθαρχος μπορεί να να αναφέρεται στα παρακάτω άτομα:
1355
Η τρέχουσα σελίδα αφορά το έτος 1355 κατά το Γρηγοριανό ημερολόγιο
Θάνατοι
Κατηγορία:Έτη
Βρμντζα
Η Βρμντζα (σερβικά κυριλλικά: Врмџа) είναι χωριό της Σερβίας, ευρισκόμενο εντός του Δήμου της Σόκομπανια, ο οποίος ευρίσκεται εντός του Διαμερίσματος του Ζάγιετσαρ. Κατά την απογραφή του 2011, αριθμούσε 484 κατοίκους.
Εξωτερικοί σύνδεσμοι
Κατηγορία:Οικισμοί της Σόκομπανια
Σεναβάν (Αρμαβίρ)
Το Σεναβάν (αρμενικά: Շենավան, έως το 1946 γνωστό ως Κολαγκάρχ ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 1,812 κατοίκους.
Θέρμιος
Στην ελληνική μυθολογία ο Θέρμιος ήταν γιος του Αιτωλού βασιλιά Αίμονα (ή Ανδραίμονα κατά τη Βιβλιοθήκη Απολλοδώρου) και της Γόργης, αδελφής της Δηιανείρας. Ο Θέρμιος σκοτώθηκε κατά λάθος από τον αδελφό του Όξυλο, οπότε ο Όξυλος αναγκάσθηκε να εκπατρισθεί. Εξαιτίας της μικρής ηλικίας στην οποία πέθανε, ο Θέρμιος δεν άφησε απογόνους.
Ώρα στο Ουζμπεκιστάν
Η ώρα στο Ουζμπεκιστάν είναι 5 ώρες μπροστά από τον UTC, η UTC+05:00. Πλέον δεν χρησιμοποιείται θερινή ώρα, αλλά χρησιμοποιόταν κατά την Σοβιετική περίοδο.
Πριν από την διάλυση της Σοβιετικής ένωσης υπήρχαν δύο ζώνες ώρας στο Ουζμπεκιστάν. Ακόμη στην σοβιετική περίοδο υπήρχαν σε σχεδόν όλες τις ζώνες χρήση θερινής ώρας. Το δυτικό μέρος χρησιμοποιούσε την ώρα Σαμαρκάνδης 5 ώρες τον χειμώνα και 6 το καλοκαίρι από τον UTC. Το ανατολικό μέρος χρησιμοποιούσε την ώρα Τασκένδης 6 ώρες τον χειμώνα και 7 ώρες μπροστά το καλοκαίρι από τον UTC. Το 1991 τα ρολόγια δεν μετακινήθηκαν μια ώρα μπροστά την άνοιξη για να υπάρχει θερινή ώρα μόνο το καλοκαίρι. Μετά η Τασκένδη και το ανατολικό Ουζμπεκιστάν μετακινήθηκαν μια ώρα πίσω και το αποτέλεσμα ήταν μια ενιαία ζώνη ώρας 5 ώρες μπροστά από τον UTC.
Παραπομπές
Ουζμπεκισταν Ωρα
Ουάντι Ραμ
Η Ουάντι Ραμ (وادي رم Wadi Ramm), γνωστή επίσης και ως Κοιλάδα της Σελήνης (وادي القمر  Wādī al-Qamar), είναι κοιλάδα από ψαμμίτη και γρανίτη στη νότια Ιορδανία. Βρίσκεται 60 χιλιόμετρα ανατολικά της Άκαμπα και είναι η μεγαλύτερη ουάντι (κοιλάδα) στην Ιορδανία.
Ονομασία
Η Ουάντι Ραμ πήρε πιθανότατα το όνομά της από την αρχική ονομασία της Ατλαντίδας της Ερήμου (Ιράμ).
Ιστορία
Στη Δύση, η Ουάντι Ραμ ίσως είναι πιο γνωστή για τη σύνδεσή της με τον Βρετανό αξιωματικό Τόμας Έντουαρντ Λώρενς, ο οποίος πέρασε αρκετές φορές κατά τη διάρκεια της Αραβικής Επανάστασης κατά το 1917-18. Τη δεκαετία του '80, ένας από τους βράχους στην Ουάντι Ραμ, αρχικά γνωστός ως Τζαμπάλ αλ-Μαζμάρ (Το βουνό της πανούκλας), ονομάστηκε "Οι Επτά Πυλώνες της Σοφίας", όπως αναφέρονταν από τον Λώρενς στο βιβλίο του, που γράφτηκε μετά τον πόλεμο, αν και οι "Επτά Πυλώνες", που αναφέρονται στο βιβλίο, δεν έχουν καμία σχέση με την Ουάντι Ρουμ.
Η ανακάλυψη του ναού των Ναβαταίων το 1933 για λίγο έκανε και πάλι δημοφιλή την έρημο. Μια γαλλική ομάδα αρχαιολόγων ολοκλήρωσε τις ανασκαφές το 1997.
Γεωγραφία
Η περιοχή επικεντρώνεται στην κύρια κοιλάδα Ουάντι Ραμ. Το μεγαλύτερο υψόμετρο στην Ιορδανία είναι το Τζαμπάλ Ουμ αντ Ντάμι στα 1.840 μέτρα ύψος, 30 χιλιόμετρα νότια του χωριού Ουάντι Ραμ. Εντοπίστηκε αρχικά από τον Ντιφαλάχ Ατίγκ, έναν Βεδουίνο της φυλής Ζαλαμπία από τη Ραμ. Με καθαρό ουρανό και ορίζοντα, διακρίνεται μέχρι και η Ερυθρά Θάλασσα και τα σύνορα της Σαουδικής Αραβίας από την κορυφή.
Το Τζαμπάλ Ραμ, σε υψόμετρο 1.734 μέτρα από τη στάθμη της θάλασσας, είναι η δεύτερη υψηλότερη κορυφή στην Ιορδανία και η υψηλότερη κορυφή στην κεντρική Ραμ, ακριβώς πάνω από την κοιλάδα, απέναντι από το Τζεμπέλ ουμ Ισρίν, που είναι πιθανώς ένα μέτρο χαμηλότερο.
Το φαράγγι Καζάλι στην Ουάντι Ραμ είναι ο τόπος, που βρέθηκαν πετρογλυφικά χαραγμένα στα τείχη σπηλαίου, που απεικονίζουν ανθρώπους και αντιλόπες, τα οποία χρονολογούνται από την εποχή των Θαμούδ. Το ίδιο το χωριό Ουάντι Ραμ αποτελείται από εκατοντάδες Βεδουίνους κατοίκους με σκηνές και τσιμεντένιες κατοικίες, καθώς και τα τετράτροχα οχήματά τους, ένα σχολείο για αγόρια και ένα για κορίτσια, λίγα καταστήματα, ενώ αποτελεί και την έδρα της Περιπόλου της Ερήμου.
Πρόσφατα, δημιουργήθηκε επιτυχώς οικοσύστημα αεικαλλιέργειας στην Ουάντι Ραμ.
Τουρισμός
Οι σκηνές της ερήμου στον Λώρενς της Αραβίας το 1962 εκτόξευσαν στα ύψη την τουριστική βιομηχανία της Ιορδανίας.
Η Ουάντι Ραμ είναι από τα πιο δημοφιλή τουριστικά αξιοθέατα της Ιορδανίας και προσελκύει αρκετούς ξένους τουρίστες. Αποτελεί την πατρίδα της φυλής Ζαλαμπία, η οποία ανέπτυξε τουρισμό με βάση την περιπέτεια και το περιβάλλον και υπηρεσίες σε όλη την προστατευόμενη περιοχή. Παρέχουν περιηγήσεις, οδηγούς, διαμονή και εγκαταστάσεις. Διαχειρίζονται επίσης εστιατόρια και μικρά καταστήματα στα χωριά, που παρέχουν γεύματα και βασικές προμήθειες για τους επισκέπτες. Οι υπηρεσίες οδηγών περιλαμβάνουν έμπειρους οδηγούς ορειβασίας και πεζοπορίας, που έχουν απαράμιλλη γνώση της περιοχής και συχνά μιλούν άπταιστα μία ή παραπάνω γλώσσες. Η χρήση τοπικών οδηγών και υπηρεσιών αποφέρει πολλά οφέλη στην προστατευόμενη περιοχή. Συγκεκριμένα, επιτρέπει στους ανθρώπους να συνεχίσουν να κερδίζουν τα προς το ζην από τη γη και βοηθούν να διασφαλιστεί ότι η προστατευόμενη περιοχή θα προστατεύεται πάντα.
Οι δημοφιλείς δραστηριότητες στο έρημο περιβάλλον περιλαμβάνουν περιηγήσεις 4x4, βόλτες με καμήλες, κάμπινγκ κάτω από τα αστέρια, ιππασία με αραβικά άλογα, πεζοπορία και αναρρίχηση μεταξύ των τεράστιων πετρωμάτων. Οι ταξιδιώτες, που διαμένουν στην περιοχή, μπορούν να διανυκτερεύσουν σε καταυλισμούς Βεδουίνων στην έρημο και ξενοδοχεία-γκλάμπινγκ. Οι πεζοπόροι και περιπετειώδεις ταξιδιώτες μπορούν επίσης να επιλέξουν να κατασκηνώσουν σε εξωτερικούς χώρους κάτω από τα αστέρια.
Οι δίδυμες Ντίμα και Λάμα Χατάμπ οργανώνουν ετήσιο μαραθώνιο στην περιοχή, που ονομάζεται Τζαμπάλ Ισρίν.
Αναρρίχηση
αριστερά|μικρογραφία| Ορειβάτης στην Τζαμπάλ Ραμ Οι ντόπιοι Βεδουίνοι έχουν αναρριχηθεί στα βουνά από ψαμμίτη της κοιλάδας για πολλές γενιές. Πολλοί από τους "δρόμους των Βεδουίνων" έχουν ανακαλυφθεί ξανά και έχουν καταγραφεί από τους σύγχρονους ορειβάτες.
Το 1949, ο Σεΐχ Χαμντάν οδήγησε επιθεωρητές στην κορυφή Τζαμπάλ Ραμ. Η πρώτη καταγεγραμμένη ευρωπαϊκή ανάβαση του Τζαμπάλ Ραμ πραγματοποιήθηκε τον Νοέμβριο του 1952.
Τοποθεσία κινηματογραφικών γυρισμάτων
Η περιοχή έχει χρησιμοποιηθεί ως τόπος γυρισμάτων σε πολλές ταινίες. Οι δημιουργοί προσελκύονται ιδιαίτερα για την κινηματογράφηση ταινιών επιστημονικής φαντασίας, των οποίων το σενάριο λαμβάνει χώρα στον πλανήτη Άρη.
Αυτό το κομμάτι της Ουάντι Ραμ σου εμπνέει τόσο μεγάλο δέος, που αφήνεσαι και νομίζεις ότι σε κυνηγάει ο λόφος πέρα στο βάθος.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στην Ιορδανία Κατηγορία:Λεβάντες Κατηγορία:Κοιλάδες της Ασίας Κατηγορία:Ιορδανία
Αντιστάθμιση άνθρακα
μικρογραφία|333x333εσ|[[Ανεμογεννήτρια|Ανεμογεννήτριες κοντά στο Άλμποργκ στη Δανία. Τα έργα ανανεώσιμων πηγών ενέργειας είναι ο πιο κοινός τρόπος αντιστάθμισης άνθρακα.]] Η αντιστάθμιση άνθρακα είναι ένας μηχανισμός μέσω του οποίου άτομα ή οργανώσεις αντισταθμίζουν τις εκπομπές διοξειδίου του άνθρακα ή αερίων του θερμοκηπίου ή μέρους αυτών πληρώνοντας για μια ισοδύναμη μείωση των εκπομπών σε κάποιο άλλο μέρος του κόσμου. Οι αντισταθμίσεις υπολογίζονται ως προς το βασικό υποθετικό σενάριο σχετικά με το ύψος των εκπομπών εάν δεν υπήρχε το έργο περιορισμού των εκπομπών που εξασφαλίζει τις αντισταθμίσεις. Η μέτρηση γίνεται σε ισοδύναμο CO2 (CO2e) που είναι η μονάδα μέτρησης των εκπομπών αερίων του θερμοκηπίου. Ένας τόνος αντιστάθμισης άνθρακα αντιστοιχεί στη μείωση ενός τόνου διοξειδίου του άνθρακα ή ισοδύναμου αυτού με άλλα αέρια του θερμοκηπίου.
Για παράδειγμα, η αντιστάθμιση άνθρακα μπορεί να πραγματοποιηθεί μέσω της αντικατάστασης των σταθμών ηλεκτροπαραγωγής που λειτουργούν με άνθρακα από αιολικά πάρκα.
Περιγραφή
Υπάρχουν δύο τύποι αγορών για αντιστάθμιση άνθρακα, η υποχρεωτική και η εθελοντική. Σε αγορά συμμόρφωσης, όπως στο Σύστημα Εμπορίας Δικαιωμάτων Εκπομπών της Ευρωπαϊκής Ένωσης (ΕTS), εταιρείες, κυβερνήσεις ή άλλες οντότητες αγοράζουν αντιστάθμιση άνθρακα προκειμένου να συμμορφωθούν με τα υποχρεωτικά και νομικώς δεσμευτικά όρια για τη συνολική ποσότητα διοξειδίου του άνθρακα που επιτρέπεται να εκπέμπουν ετησίως. Η μη συμμόρφωση με αυτά τα υποχρεωτικά ανώτατα όρια οδηγεί σε πρόστιμα ή νομικές ποινές. Σύμφωνα με την έκθεση της Παγκόσμιας Τράπεζας για το 2020, 61 πρωτοβουλίες τιμολόγησης άνθρακα έχουν τεθεί σε εφαρμογή ή έχουν προγραμματιστεί για εφαρμογή σε παγκόσμιο επίπεδο. Σε αυτά περιλαμβάνονται τόσο τα συστήματα εμπορίας δικαιωμάτων εκπομπών, όσο και οι φόροι άνθρακα. Αυτές οι πρωτοβουλίες δεν ενσωματώνουν όλες τις διατάξεις για αντισταθμίσεις άνθρακα, αντίθετα δίνουν μεγαλύτερη ευελιξία στην επίτευξη μειώσεων εκπομπών στο πλαίσιο των πράξεων των ρυθμιζόμενων οντοτήτων.
Η αρχική αγορά για αντιστάθμιση άνθρακα ξεκίνησε από τον μηχανισμό καθαρής ανάπτυξης (CDM) του Πρωτοκόλλου του Κιότο. Οι υπογράφοντες συμφώνησαν να επιβάλουν υποχρεωτικούς στόχους μείωσης των εκπομπών, οι οποίοι θα μπορούσαν (εν μέρει) να αντισταθμίσουν τις αγορές άνθρακα χωρών υψηλού εισοδήματος από χώρες χαμηλού και μεσαίου εισοδήματος, που διευκολύνονται από αυτόν τον μηχανισμό. Το Πρωτόκολλο του Κιότο έπρεπε να λήξει το 2020 και να αντικατασταθεί από τη Συμφωνία του Παρισιού. Οι αποφάσεις της Συμφωνίας του Παρισιού σχετικά με το ρόλο των αντισταθμίσεων άνθρακα εξακολουθούν να καθορίζονται μέσω των διεθνών διαπραγματεύσεων όπως αναφέρονται στο "Άρθρο 6". Οι αγορές συμμόρφωσης για αντιστάθμιση άνθρακα περιλαμβάνουν τόσο τις διεθνείς αγορές άνθρακα που αναπτύχθηκαν μέσω του Πρωτοκόλλου του Κιότο και της Συμφωνίας του Παρισιού, όσο και τις εγχώριες πρωτοβουλίες τιμολόγησης άνθρακα που ενσωματώνουν μηχανισμούς αντιστάθμισης άνθρακα.
Με την αύξηση του πληθυσμού, ειδικότερα του αστικού πληθυσμού λόγω της πυκνότητας, υπάρχει μεγαλύτερη ζήτηση για αντιστάθμιση άνθρακα. Σε εθελοντική αγορά, η ζήτηση για πιστώσεις αντιστάθμισης άνθρακα δημιουργείται από άτομα, εταιρείες, οργανισμούς και δημόσιες υπηρεσίες που αγοράζουν αντισταθμίσεις άνθρακα για να μετριάσουν τις εκπομπές αερίων του θερμοκηπίου για την επίτευξη ουδέτερου άνθρακα, καθαρών μηδενικών εκπομπών ή άλλων καθορισμένων στόχων μείωσης εκπομπών. Η εθελοντική αγορά άνθρακα διευκολύνεται από προγράμματα πιστοποίησης (π.χ., το Verified Carbon Standard, το Gold Standard και το Climate Action Reserve) που παρέχουν πρότυπα, οδηγίες και καθορίζουν απαιτήσεις που πρέπει να ακολουθήσουν όσοι αναλαμβάνουν έργα προκειμένου να δημιουργήσουν πιστώσεις αντιστάθμισης άνθρακα. Αυτά τα προγράμματα παρέχουν πιστώσεις υπό την προϋπόθεση ότι μια δραστηριότητα μείωσης εκπομπών πληροί όλες τις απαιτήσεις του προγράμματος, εφαρμόζει ένα εγκεκριμένο πρωτόκολλο έργου (ονομάζεται επίσης μεθοδολογία) και περνά επιτυχώς την επισκόπηση τρίτων (ονομάζεται επίσης επαλήθευση). Μόλις δημιουργηθούν πιστώσεις αντιστάθμισης άνθρακα, κάθε αγοραστής μπορεί να τις αγοράσει. Για παράδειγμα, ένα άτομο μπορεί να αγοράσει αντιστάθμιση άνθρακα για να αντισταθμίσει τις εκπομπές που προκύπτουν από τα αεροπορικά ταξίδια.
Υπάρχουν πολλές οντότητες στην εθελοντική αγορά άνθρακα. Για παράδειγμα, οι πωλητές αντιστάθμισης άνθρακα προσφέρουν άμεση αγορά αντισταθμίσεων άνθρακα, και παράλληλα συχνά προσφέρουν άλλες υπηρεσίες, όπως ο καθορισμός ενός έργου αντιστάθμισης άνθρακα για την υποστήριξη ή τη μέτρηση του αποτυπώματος άνθρακα ενός αγοραστή. Το 2016, αγοράστηκαν περίπου 191,3 εκατομμύρια δολάρια αντιστάθμισης άνθρακα στην εθελοντική αγορά, αντιπροσωπεύοντας περίπου 63,4 εκατομμύρια ισοδύναμους τόνους CO2e. Το 2018 και το 2019, η εθελοντική αγορά άνθρακα πραγματοποίησε συναλλαγές 98 και 104 εκατομμυρίων ισοδύναμων τόνων CO2e αντίστοιχα.
Οι αντισταθμίσεις συνήθως υποστηρίζουν έργα που μειώνουν τις εκπομπές αερίων του θερμοκηπίου βραχυπρόθεσμα ή μακροπρόθεσμα. Ένας κοινός τύπος έργου είναι οι ανανεώσιμες πηγές ενέργειας, όπως τα αιολικά πάρκα, η ενέργεια βιομάζας, χωνευτήρες βιοαερίου, ή υδροηλεκτρικά φράγματα. Υπάρχουν επίσης έργα ενεργειακής απόδοσης όπως οι αποδοτικές εστίες μαγειρέματος, η καταστροφή βιομηχανικών ρύπων ή γεωργικών υποπροϊόντων, η καταστροφή μεθανίου υγειονομικής ταφής και τα έργα δασοκομίας. Μερικά από τα πιο δημοφιλή έργα αντιστάθμισης άνθρακα είναι έργα ενεργειακής απόδοσης και ανεμογεννητριών.
Στο Πρωτόκολλο του Κιότο έχουν εισαχθεί οι κυρώσεις ως ένας τρόπος αντιστάθμισης για τις κυβερνήσεις και τις ιδιωτικές εταιρείες να κερδίζουν πιστώσεις άνθρακα, οι οποίες μπορούν να μπούν σε διαπραγμάτευση σε μια αγορά. Ο Μηχανισμός Καθαρής Ανάπτυξης (CDM), εισήχθη στο πρωτόκολλο για να επικυρώνει και να μετρά τα έργα για να διασφαλίσει ότι παράγονται αυθεντικά οφέλη και είναι πραγματικά "πρόσθετες" δραστηριότητες που διαφορετικά δεν θα είχαν αναληφθεί. Οι οργανισμοί που δεν μπορούν να εκπληρώσουν το όριο εκπομπών μπορούν να αντισταθμίσουν τις εκπομπές τους αγοράζοντας εγκεκριμένες μειώσεις εκπομπών (CER). Οι αντισταθμίσεις μπορεί να είναι φθηνότερες ή πιο βολικές εναλλακτικές λύσεις για τη μείωση της κατανάλωσης ορυκτών καυσίμων. Ωστόσο, ορισμένοι επικριτές αντιτίθενται σε αντιστάθμιση άνθρακα και αμφισβητούν τα οφέλη ορισμένων τύπων αντισταθμίσεων.
Τύποι έργων αντιστάθμισης
Ο μηχανισμός CDM του Πρωτοκόλλου του Κιότο προσδιορίζει πάνω από 200 τύπους έργων κατάλληλων για την αντιστάθμιση άνθρακα, τα οποία ομαδοποιούνται σε ευρείες κατηγορίες. Αυτοί οι τύποι έργων περιλαμβάνουν ανανεώσιμες πηγές ενέργειας, μείωση εκπομπών μεθανίου, ενεργειακή απόδοση, αναδάσωση και αντικατάσταση καυσίμων (π.χ. με καύσιμα ουδέτερου άνθρακα ή συνθετικά καύσιμα).
Δολοφονία του Τζέιμς Μπάλτζερ
Ο Τζέιμς Πάτρικ Μπάλτζερ (James Patrick Bulger, 16 Μαρτίου 1990-12 Φεβρουαρίου 1993), ήταν ένα 2χρονο αγοράκι από το Λίβερπουλ της Αγγλίας, το οποίο απήχθη, βασανίστηκε και δολοφονήθηκε από δύο δεκάχρονα αγόρια, τους Τζον Βέναμπλς (Jon Venables) και Ρόμπερτ Τόμσον (Robert Thompson). Ο Τζέιμς απομακρύνθηκε από το εμπορικό κέντρο New Strand στο Bootle, καθώς η μητέρα του τον είχε βγάλει για λίγο για βόλτα. Το ακρωτηριασμένο σώμα του βρέθηκε σε σιδηροδρομική γραμμή 2,5 μίλια (4 χλμ.). Μακριά στο Walton του Λίβερπουλ, δύο ημέρες μετά την απαγωγή του. Οι Τόμσον και Βέναμπλς κατηγορήθηκαν στις 20 Φεβρουαρίου 1993 για απαγωγή και δολοφονία του μικρού.
Κρίθηκαν ένοχοι στις 24 Νοεμβρίου 1993, καθιστώντας τους ως τους νεότερους καταδικασμένους δολοφόνους στη σύγχρονη Βρετανική ιστορία (Μόλις 11 ετών). Καταδικάστηκαν σε φυλάκιση, μέχρις ότου η απόφαση του Συμβουλίου του Parole τον Ιούνιο του 2001 συνέστησε την απελευθέρωσή τους με μια δια βίου άδεια ηλικίας 18 ετών. Το 2010, ο Venables επέστρεψε στη φυλακή για παραβίαση των όρων της άδειας του, με την κατηγορία κατοχής φωτογραφιών παιδικής πορνογραφίας στον υπολογιστή του και αφέθηκε ελεύθερος πάλι το 2013. Τον Νοέμβριο του 2017, ο Venables επέστρεψε και πάλι στη φυλακή με την ίδια κατηγορία. Καταδικάστηκε σε τρία χρόνια φυλάκιση.
Η υπόθεση Bulger προκάλεσε ευρεία συζήτηση για το ζήτημα του τρόπου χειρισμού των νέων παραβατών όταν καταδικάζονται ή απελευθερώνονται από την φυλακή.
Η ζωή του Jon Venables
Ο Jon Venables, γεννήθηκε στις 13 Αυγούστου 1982. Είναι γιός του Neil και της Susan και το 2ο από τα συνολικά 4 παιδιά της οικογένειας. Ο πατέρας του ήταν άνεργος, αν και μερικές φορές εργαζόταν ως οδηγός φορτηγού. Η Susan και ο Neil είχαν μια πολύ δύσκολη σχέση, με πολλές ασυμφωνίες χαρακτήρων και μετά επανενώθηκαν. Η οικογένεια βρισκόταν σε χάος. Ωστόσο, όταν ο Neil έφυγε από την οικογένεια για μεγάλο χρονικό διάστημα, η Susan και τα παιδιά ζούσαν με τη μητέρα της (Τη γιαγιά του Τζον), αλλά στη συνέχεια ο Neil επέστρεψε στην οικογένεια, αλλά μόνο για να μετακομίσει με την οικογένειά του σε ένα κρατικό διαμέρισμα στο Λίβερπουλ, μετά το οποίο οι γονείς του χώρισαν ξανά, αν και ο Neil μερικές φορές επέστρεφε. Μια τέτοια αστάθεια στη σχέση δεν θα μπορούσε παρά να επηρεάσει τα παιδιά. Η Susan Venebles προήλθε από ένα πολύ αυστηρό, πειθαρχημένο περιβάλλον, συχνά χρησιμοποιώντας ψυχική και σωματική βία εναντίον του Jon. Υπήρξαν στιγμές που η μαμά έστειλε τον Τζον στον πατέρα του, αν μόνη της δεν μπορούσε να ομαλοποιήσει τις σχέσεις μαζί του. Επιπλέον, η Suzan και ο Neil υπέφεραν από κλινική κατάθλιψη, η οποία επηρέασε και τα παιδιά. Τα αδέρφια του Τζον είχαν καθυστερήσεις στην ανάπτυξη. Ο μεγαλύτερος αδελφός γεννήθηκε με Σχιστίες, το οποίο πρόβλημα οδήγησε σε προβλήματα με την κοινωνική προσαρμογή και συνεχή εκρήξεις θυμού. Ο μικρότερος αδερφός του Τζον παρακολούθησε ένα ειδικό σχολείο και χρειαζόταν πολύ χρόνο για να γονική επίβλεψη. Η μικρότερη αδερφή του Τζον που επίσης είχε αναπτυξιακή καθυστέρηση, κατέληξε επίσης σε ένα ειδικό σχολείο. Ο Τζον, που δεν είχε τόσο σοβαρά αναπτυξιακά προβλήματα, στερήθηκε ουσιαστικά την προσοχή των γονιών του. Μερικές φορές μιμούταν τις εκρήξεις θυμού του μεγαλύτερου αδερφού του για να πάρει τουλάχιστον λίγη προσοχή. Ήταν υπερκινητικός, για να κερδίσει την προσοχή των άλλων. Οι γονείς του, λόγω της συνεχώς βίαιης και ανάρμοστης συμπεριφοράς του Τζον, του άλλαξαν δύο σχολεία.
Η ζωή του Robert Thompson
Ο Robert Thompson, γεννήθηκε στις 23 Αυγούστου 1982, 10 ημέρες μετά τον Jon. Ο Ρόμπερτ Τόμσον ήταν το «κακό παιδί» του σχολείου. Μεγαλόσωμος για την ηλικία του, θρασύς και σκληραγωγημένος. Είναι γιός του Robert και της Anne και το 5ο από τα συνολικά 7 παιδιά της οικογένειας. Οι γονείς του παντρεύτηκαν σε ηλικία 18 ετών, αλλά η οικογενειακή ζωή δεν πήγε καθόλου ομαλά. Ο πατέρας τους ήταν ένας αλκοολικός άνθρωπος που κακοποιούσε την Anne μπροστά στα παιδιά της. Και πολλές φορές ο πατέρας χτυπούσε και τα ίδια τα παιδιά με ζώνες και ράβδους. Κάποια στιγμή, ο πατέρας εγκατέλειψε την οικογένεια μια για πάντα, μετά την οποία η Anne, προσπαθώντας να κάνει μια αποτυχημένη απόπειρα αυτοκτονίας με υπερβολική δόση σε χάπια, άρχισε να βρίσκει τη σωτηρία της στο αλκοόλ και τελικά συγκρατήθηκε. Ένας από τους αδελφούς του ήταν ληστής, ο δεύτερος εμπρηστής, ο τρίτος απειλούσε τους καθηγητές του τακτικά και ο τέταρτος είχε αποπειραθεί να αυτοκτονήσει. Ο Ρόμπερτ ήταν λιγότερο βίαιος από τους αδερφούς του. Του άρεσε να μαγειρεύει με τη μητέρα του και να παίζει με κούκλες, ασχολίες που προσπαθούσε να κρύψει από τους υπόλοιπους. Όταν τον κορόιδευαν για τα κοριτσίστικα ενδιαφέροντά του, έκανε σκανδαλιές για να αποδείξει ότι ήταν σκληρός όπως όλοι οι Τόμσον. Οι ψυχίατροι που τον εξέτασαν πίστευαν ότι αν και η απαγωγή του μικρού πρέπει να ήταν δική του ιδέα, ήταν πιο διστακτικός όμως απ’ τον Τζον στον ξυλοδαρμό.
Η δολοφονία
Στις 12 Φεβρουαρίου 1993, οι 10χρονοι Τζον Βέναμπλς και Ρόμπερτ Τόμσον έκαναν κοπάνα από το σχολείο. Είχαν πάει στο τοπικό εμπορικό κέντρο, όπου έκλεβαν διάφορα αντικείμενα από καταστήματα. Πήραν ζαχαρωτά, μία κούκλα, μπαταρίες και ένα κουτί με μπλε μπογιά. Στις 3:40 το μεσημέρι, οι κάμερες ασφαλείας τους κατέγραψαν να εξέρχονται από το εμπορικό κέντρο, κρατώντας το χέρι του 2χρονου Τζέιμς Μπάλτζερ. Οι φύλακες καθησύχασαν την ανάστατη μητέρα του, λέγοντάς της πως τα παιδιά ήταν μικρά και μάλλον έκαναν κάποια φάρσα. Ήταν σίγουροι πως ο Τζέιμς θα επέστρεφε σώος και αβλαβής μέσα σε λίγη ώρα. Ο Τζέιμς δεν γύρισε ποτέ στην οικογένειά του. Δύο μέρες αργότερα, μια παρέα μαθητών εντόπισε το πτώμα του στις σιδηροδρομικές ράγες κοντά στον σταθμό Γουόλτον του Λίβερπουλ. Το σώμα του ήταν κομμένο στα δύο. Αφού απήγαγαν τον Τζέιμς, ο Βέναμπλς και ο Τόμσον έκαναν βόλτες στην πόλη. Σκόπευαν να τον αφήσουν στη μέση του δρόμου για να δουν αν θα τον χτυπούσαν τα αυτοκίνητα. Τους είδαν πολλοί περαστικοί, αλλά υπέθεσαν ότι ο Τζέιμς ήταν ο μικρότερος αδερφός τους. Κάποια στιγμή σταμάτησαν σε ένα έρημο σημείο και ένας από τους δύο σήκωσε τον Τζέιμς στον αέρα και τον άφησε να πέσει στο έδαφος με το κεφάλι. Το αγοράκι άρχισε να κλαίει και οι 10χρονοι τον άφησαν εκεί και απομακρύνθηκαν. Μετά από λίγα λεπτά, επέστρεψαν και τον πήραν μαζί τους. Κατέληξαν σε ένα έρημο σημείο δίπλα στις γραμμές του τρένου. Το βασανιστήριο του μικρού Τζέιμς ξεκίνησε, όταν του πέταξαν μπλε μπογιά στα μάτια. Τον χτύπησαν με πέτρες, τον κλώτσησαν, τον έγδυσαν και του έδωσαν το τελειωτικό χτύπημα με ένα σιδερολοστό. Ο ιατροδικαστής μέτρησε 42 τραύματα στο σώμα του, τα περισσότερα στο κεφάλι! Τον άφησαν πάνω στις ράγες, για να τον πατήσει το τρένο και να φανεί ότι ο θάνατός του ήταν ατύχημα. Ήταν νεκρός πριν περάσει το τρένο. Όταν ο Τζον Βέναμπλς επέστρεψε στο σπίτι του, η μητέρα του ήταν φοβερά ταραγμένη. Είχε ακούσει ότι εξαφανίστηκε ένα μικρό αγόρι και φοβήθηκε ότι ήταν ο Τζον, που έλειπε όλη μέρα. Δύο μέρες αργότερα, όταν βρέθηκε το πτώμα του Τζέιμς, ο Ρόμπερτ άφησε ένα κόκκινο τριαντάφυλλο στο σημείο.
Η σύλληψη και οι ανακρίσεις
Και οι δύο έμοιαζαν να ανησυχούν περισσότερο για την αντίδραση των γονιών τους, απ’ ότι των αστυνομικών. Όποτε παραδέχονταν κάτι κακό κοιτούσαν τις μητέρες τους και προσπαθούσαν να δικαιολογηθούν σαν να είχαν κάνει μία απλή σκανδαλιά. Ο Βέναμπλς ομολόγησε ότι σκότωσε τον Τζέιμς, μόνο αφού οι γονείς του τον διαβεβαίωσαν ότι θα τον αγαπούσαν, ό,τι κι αν είχε κάνει. Έκλαιγε στην αγκαλιά της μητέρας του όταν είπε: «Τον σκότωσα. Τι θα γίνει με τη μαμά του; Θα της πεις ότι ζητάω συγγνώμη;».
Η Δίκη
Μέχρι τη δίκη, ο Τόμσον και ο Βέναμπλς παρέμειναν υπό κράτηση, υπό την επίβλεψη της Αστυνομίας και οι τοποθεσίες τους έμεναν κρυφές. Όταν μετέβαιναν στο Δικαστήριο για να δικαστούν, τους περίμεναν αρκετοί εξαγριωμένοι άνθρωποι έξω από τα Δικαστήρια, οι οποίοι αποπειράθηκαν πάρα πολλές φορές να τους λιντσάρουν, για αυτό και η Αστυνομία ήταν ετοιμοπόλεμη, ώστε να αποκρούσει την οργή του κόσμου, ο οποίος ζητούσε το αίμα των δύο παιδιών. Στις 24 Νοεμβρίου 1993, οι Ρόμπερτ Τόμσον και Τζον Βέναμπλς καταδικάστηκαν για τη δολοφονία του σε δέκα χρόνια φυλάκισης, τη μεγαλύτερη ποινή που μπορούσε να δοθεί σε παιδιά κάτω των 14 ετών. Ήταν οι νεότεροι κατάδικοι για ανθρωποκτονία, στην ιστορία της Μεγάλης Βρετανίας. Οι οικογένειές τους αναγκάστηκαν να φύγουν απ’ το Λίβερπουλ, καθώς διαρκώς δέχονταν απειλές κατά της ζωής τους. Τα δύο παιδιά μεταφέρθηκαν σε φυλακές άγνωστης τοποθεσίας, όπου παρέμειναν υπό κράτηση, ενώ σχεδόν κάθε μέρα, εξετάζονταν από ψυχίατρους, ψυχολόγους και άλλους ειδικούς.
Αποφυλάκιση
Το 2001 αποφυλακίστηκαν υπό περιοριστικούς όρους και με καινούριες ταυτότητες. Πριν την αποφυλάκισή τους όμως, σε όλες τις χώρες του κόσμου, εκατομμύρια άνθρωποι υπέγραψαν για να μην αφεθούν ελεύθεροι οι δύο δολοφόνοι, ενώ πορείες έλαβαν χώρα σε διάφορα μέρη της Γης. Για την προστασία τους, δεν έχει κυκλοφορήσει καμία φωτογραφία τους από το 1993. Η υπόθεση είχε λάβει τεράστια δημοσιότητα όχι μόνο στη Μεγάλη Βρετανία, αλλά παγκοσμίως. Χιλιάδες άνθρωποι ζητούσαν να εκτελεστούν οι δύο 10χρονοι. Όταν επεξεργαζόταν η αίτησή τους για αποφυλάκιση, οι κάτοικοι του Λίβερπουλ συγκέντρωσαν υπογραφές για να την εμποδίσουν.
Αν και τα ίχνη του Ρόμπερτ Τόμσον έχουν χαθεί έκτοτε, ο Τζον Βέναμπλς το 2010 επέστρεψε στη φυλακή για παραβίαση των όρων της άδειας του, με την κατηγορία κατοχής και διάδοσης φωτογραφιών παιδικής πορνογραφίας στον υπολογιστή του και αφέθηκε ελεύθερος πάλι το 2013. Τον Νοέμβριο του 2017, ο Βέναμπλς επέστρεψε και πάλι στη φυλακή με την ίδια κατηγορία. Καταδικάστηκε σε τρία χρόνια φυλάκιση. Από την απελευθέρωσή του το 2001 ως σήμερα, έχει αλλάξει ταυτότητα τέσσερεις φορές συνολικά. Οι διαρκείς συλλήψεις του, οδήγησαν σε έντονες αντιδράσεις, με δισεκατομμύρια κόσμου να ζητάει να μην απελευθερωθεί ξανά. Ενώ κατά λάθος, λίγο μετά την σύλληψή του το 2010, διέρευσαν πιο πρόσφατες φωτογραφίες του στο διαδίκτυο, ξεσπώντας μεγάλος σάλος.
Ταινία
Το Μάιο του 2018, προβλήθηκε η ημίωρη ταινία Detainment, Ιρλανδικής παραγωγής, σε σκηνοθεσία Vincent Lambe, με πρωταγωνιστές τους Ely Solan και Leon Hughes, στον ρόλο του Τζον και του Ρόμπερτ αντίστοιχα. Η ταινία ήταν υποψήφια για τα Βραβεία Αμερικανικής Ακαδημίας Κινηματογράφου 2018, χωρίς ωστόσο να έχει ενημερωθεί η οικογένεια του Τζέιμς. Η Ντενίζ Φέργκιους, μητέρα του Τζέιμς Μπάλγκερ, δήλωσε ότι ήταν «αηδιασμένη και αναστατωμένη» από την ταινία και την επακόλουθη υποψηφιότητά της, επειδή η ταινία γυρίστηκε χωρίς να επικοινωνήσει με την οικογένειά της. Είχε διαδώσει προηγουμένως μια αναφορά για να την αφαιρέσουν από το Όσκαρ, η οποία συγκέντρωσε περισσότερες από 227.000 υπογραφές μέχρι τις 29 Ιανουαρίου 2019 και έγραψε στον σκηνοθέτη της ταινίας Βίνσεντ Λάμπ να την αποσύρει από τα Όσκαρ. Ο Λαμπ είπε ότι δεν θα το έκανε, λέγοντας "Είναι σαν να λέμε ότι πρέπει να κάψουμε κάθε αντίγραφο του. Νομίζω ότι θα νικήσει τον σκοπό της παραγωγής της ταινίας."
Κατηγορία:Δολοφονίες Κατηγορία:Εγκλήματα εις βάρος των παιδιών
Πέτρος Δουρδουμπάκης
Ο Πέτρος Δουρδουμπάκης είναι Έλληνας συνθέτης, στιχουργός , τραγουδιστής και ραδιοφωνικός παραγωγός.
Βιογραφία
Κατά τη διάρκεια των σπουδών του στην υποκριτική, έγραψε τις πρώτες του μουσικές για κλασικά θεατρικά έργα, όπως:
Στη συνέχεια εργάστηκε στο θέατρο και σε αρκετές παραστάσεις, μεταξύ των οποίων:
Ταυτόχρονα, ξεκίνησε εκπομπές για την Ελληνική Ραδιοφωνία («Το Ραδιοφωνάκι της Αυλής», «Ετεροφωνίες: Όργανα και Οργανοπαίκτες», «Τραγούδια της Ανατολής και της Δύσης»). Στο Πρώτο Πρόγραμμα της ΕΡΤ συνεργάστηκε με τη δημοσιογράφο Μαρία Ρεζάν, κάνοντας τη μουσική επιμέλεια στην εκπομπή «Μια ώρα έτσι, χωρίς πρόγραμμα».
Τη δεκαετία του '90 (ειδικά στο δεύτερο μισό) γνώρισε επιτυχία με τα τραγούδια "Κόκκινο κρασί", "Ταξιδιάρικο πουλί", "Μη σταματάς", "Τυφλές ελπίδες" και πολλά άλλα. Καθώς τις πρώτες εκτελέσεις πολλών από τα τραγούδια του τις έχουν ερμηνεύσει άλλοι τραγουδιστές, συχνά δικές του συνθέσεις αποδίδονται σε άλλους συνθέτες και τραγουδοποιούς.
Ο Πέτρος Δουρδουμπάκης έχει πραγματοποιήσει μια σειρά από ζωντανές εμφανίσεις και έχει συνεργαστεί με ερμηνευτές όπως η Σαβίνα Γιαννάτου, η Γλυκερία, ο Βασίλης Λέκκας, η Μελίνα Κανά, ο Παντελής Θαλασσινός, η Ελένη Λεγάκη, ο Γεράσιμος Ανδρεάτος, ο Παντελής Θεοχαρίδης και η Χριστίνα Μαραγκόζη.
Παραπομπές
Κατηγορία:Έλληνες τραγουδοποιοί
Λύντον Τζόνσον
Ο Λίντον Μπέινς Τζόνσον (Lyndon Baines Johnson, 27 Αυγούστου 1908 - 22 Ιανουαρίου 1973) ήταν ο 36ος πρόεδρος των Ηνωμένων Πολιτειών Αμερικής. Επίσης ήταν ο 37ος αντιπρόεδρος των Η.Π.Α. επί προεδρίας Τζον Φιτζέραλντ Κένεντι. Λίγες ώρες μετά τη δολοφονία του Κένεντυ το 1963, ορκίστηκε Πρόεδρος των ΗΠΑ στην θέση του εκλιπόντος και σχεδόν έναν χρόνο μετά κέρδισε τις εκλογές του 1964. Η προεδρία του χαρακτηρίστηκε από όξυνση της κατάστασης στο Βιετνάμ, που οδήγησε και στο πρώτο κύμα επιστράτευσης Αμερικανών στρατιωτών το 1965. Ακόμη, θεωρείται από πολλούς ανθρώπους μέχρι σήμερα εν μέρει και αυτός υπεύθυνος για τη δολοφονία του Κένεντυ, καθώς η επίσημη κρατική επιτροπή υπό την εποπτεία του για την εξιχνίαση της υπόθεσης κατέβαλε ελάχιστη προσπάθεια για αναζήτηση στοιχείων και πολλές φορές απέκρυπτε φανερά ή δεν εξέταζε καν σημαντικά στοιχεία που προέκυπταν. Αυτό είχε ως αποτέλεσμα την γρήγορη αρχειοθέτηση της υπόθεσης για λόγους «εθνικής ασφάλειας», όπως ανακοινώθηκε τότε. Πιστεύεται ακόμη ότι είχε συμφωνηθεί από τους Αμερικανούς Ολιγάρχες και την Μαφία η δολοφονία του Κένεντυ και η αναρρίχηση Τζόνσον στην προεδρία, με αντάλλαγμα την απόλυτη εξυπηρέτηση των οικονομικών-πολιτικών συμφερόντων τους από την κυβέρνηση Τζόνσον.
Εμπλοκή των ΗΠΑ στο Κυπριακό - Συνάντηση με Παπανδρέου
Στις 23 Ιουνίου του 1964, ο τότε πρωθυπουργός της Ελλάδος Γεώργιος Παπανδρέου μαζί με τον τότε Υπουργό Προεδρίας της κυβέρνησης και μετέπειτα Πρωθυπουργό της Ελλάδας Ανδρέα Παπανδρέου επισκέφτηκε τον Τζόνσον στην Ουάσινγκτον με σκοπό την διεξαγωγή συνομιλιών προς επίλυση του Κυπριακού Ζητήματος. Ο Πρόεδρος Τζόνσον λέγεται ότι ζήτησε από τον Παπανδρέου την άμεση απόσυρση της Ελληνικής Μεραρχίας που είχε εγκατασταθεί στην Κύπρο, προσπαθώντας να τον πείσει ότι δεν υπήρχε κίνδυνος επικείμενης Τουρκικής εισβολής. Όταν ο Παπανδρέου αρνήθηκε κατηγορηματικά και σθεναρά να προχωρήσει στην απόσυρση του στρατεύματος, ο Τζόνσον λέγεται πως θύμωσε πολύ, με αποτέλεσμα να αρχίζει να βρίζει και να απειλεί τον Έλληνα Πρωθυπουργό. Μάλιστα, φημολογείται πως του είπε "Γ### το Σύνταγμά σας και το Κοινοβούλιό σας" και ότι "και αυτή η Δημοκρατία σας μπορεί να μην υπάρχει σε λίγο". Μόλις έναν χρόνο μετά, άρχισαν τα Ιουλιανά, που είχαν ως αποτέλεσμα την παραίτηση Παπανδρέου και την ταραχώδη διετία 1965-1967 που οδήγησε στην αντιδημοκρατική εκτροπή και την εγκαθίδρυση Στρατιωτικής Δικτατορίας στην Ελλάδα με το Πραξικόπημα της 21ης Απριλίου.
Απόσυρση από την πολιτική και θάνατος
Στις εκλογές του 1968 αποσύρθηκε και δεν έθεσε υποψηφιότητα για λόγους που παραμένουν ακόμα αδιευκρίνιστοι. Πέθανε στις 22 Ιανουαρίου του 1973.
Εξωτερικοί σύνδεσμοι
Κατηγορία:Πρόεδροι των ΗΠΑ Κατηγορία:Πρόσωπο της Χρονιάς (περιοδικό Τάιμ) Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αντιπρόεδροι των ΗΠΑ
Μητροπολίτης Γερμανίας Αυγουστίνος
Ο Μητροπολίτης Γερμανίας Αυγουστίνος (κατά κόσμον Γεώργιος Λαμπαρδάκης) είναι Έλληνας Θεολόγος και Μητροπολίτης του Οικουμενικού Πατριαρχείου Κωνσταντινουπόλεως.
Βιογραφικά στοιχεία
Ο Μητροπολίτης Αυγουστίνος, γεννήθηκε στις 7 Φεβρουαρίου 1938 στις Βουκολιές Χανίων Κρήτης. Μετά τις εγκύκλιες σπουδές στη γενέτειρά του παρακολούθησε το γυμνασιακό τμήμα της Χάλκης και στη συνέχεια σπούδασε θεολογία στην εκεί Ιερά Θεολογική Σχολή Χάλκης, λαμβάνοντας το πτυχίο του το 1960 και ακολούθως μετέβη για μεταπτυχιακές σπουδές στη Θεολογία και Φιλοσοφία στο Σάλτσμπουργκ και το Μύνστερ.
Χειροτονήθηκε Διάκονος στις 10 Απριλίου 1960, από την Αρχιεπίσκοπο Κρήτης Ευγένιο, στην Κωνσταντινούπολη. Στις 30 Αυγούστου 1964, χειροτονήθηκε Πρεσβύτερος, στην Άιτορφ από τον Μητροπολίτη Γερμανίας Πολύευκτο και ακολούθως χειροθετήθηκε Αρχιμανδρίτης και διορίστηκε Ιερατικώς Προϊστάμενος στον Ιερό Ναό Αγίου Νικολάου στο Βερολίνο, όπου και υπηρέτησε έως το 1972. Κατά τα έτη της διακονίας του στο Βερολίνο, δίδαξε Ορθόδοξη Θεολογία στο Πανεπιστήμιο Δυτικού Βερολίνου.
Το 1972, η Αγία και Ιερά Σύνοδος του Οικουμενικού Πατριαρχείου, τον εξέλεξε Επίσκοπο Ελαίας, Βοηθό Επίσκοπο της Ιεράς Μητροπόλεως Γερμανίας, με την χειροτονία του να γίνεται στην Φρανκφούρτη, στις 26 Μαρτίου 1972. Η έδρα του, ως Βοηθός Επίσκοπος ήταν η πόλη του Βερολίνου. Κατά τα έτη της διακονίας του ως Βοηθός Επίσκοπος, κατάφερε να χτιστεί ο πρώτος νεόκτιστος Ναός (Ιερός Ναός Αναλήψεως Σωτήρος), ενώ εργάστηκε προς την κατεύθυνση αναγνώρισης της Μητροπόλεως Γερμανίας ως Νομικό Πρόσωπο Δημοσίου Δικαίου από την Ομοσπονδιακή Γερμανία. Από το 1973 έως το 1979 ήταν Πρόεδρος του Οικουμενικού Συμβουλίου του Βερολίνου, ενώ το 1978 εξελέγη για πρώτη φορά Αντιπρόεδρος του Συμβουλίου των Χριστιανικών Εκκλησιών της Γερμανίας, αξίωμα που κατείχε μέχρι το 2007. Από το 1976 μέχρι το 1982 ήταν Αντιπρόεδρος της Ευρωπαϊκής Επιτροπής των Εκκλησιών για Θέματα Αλλοδαπών Εργαζομένων με έδρα της στις Βρυξέλλες.
Στις 29 Σεπτεμβρίου 1980 η Αγία και Ιερά Σύνοδος του Οικουμενικού Πατριαρχείου τον εξέλεξε Μητροπολίτη Γερμανίας, με την ενθρόνισή του να γίνεται στις 8 Νοεμβρίου 1980 στον Καθεδρικό Ιερό Ναό της Αγίας Τριάδος Βόννης. Από το 2006 είναι Πρόεδρος της Επιτροπής της Ορθοδόξου Εκκλησίας στη Γερμανία και Πρόεδρος της Συνελεύσεως των Επισκόπων. Ως Μητροπολίτης Γερμανίας είναι επικεφαλής της Πατριαρχικής Αντιπροσωπείας στις συναντήσεις θεολόγων του Οικουμενικού Πατριαρχείου και της Ευαγγελικής Εκκλησίας της Γερμανίας, Συμπρόεδρος της Κοινής Επιτροπής της Γερμανικής (Ρωμαιοκαθολικής) Επισκοπικής Διασκέψεως και της Ορθοδόξου Επισκοπικής Συνελεύσεως στη Γερμανία, Συμπρόεδρος της Επιτροπής της Ευαγγελικής Εκκλησίας της Γερμανίας και της Ορθοδόξου Επισκοπικής Συνελεύσεως στη Γερμανία. Από το 1996 είναι Πρόεδρος της Οικουμενικής Επιτροπής για την Υποστήριξη Ορθοδόξων Ιερέων (όλων των ορθοδόξων δικαιοδοσιών) στη Γερμανία.
Πηγές
Αυγουστίνος
Κατάχρησις εξουσίας
Το Κατάχρησις εξουσίας είναι μία δραματική αστυνομική ταινία που γυρίστηκε το 1971 σε σενάριο Νίκου Φώσκολου και σκηνοθεσία Σταύρου Τσιώλη.
Πλοκή
Ο νεαρός Χαρίδημος Σιόντης (Νίκος Κούρκουλος) εγκαταλείπει τις σπουδές του, προκειμένου να εκδικηθεί τον θάνατο του πιανίστα αδελφού του από ναρκωτικά και κατατάσσεται στο Σώμα Δίωξης Ναρκωτικών με στόχο να ανακαλύψει τον επικεφαλής της σπείρας που διακινεί τα ναρκωτικά.
Παραγωγή
Στην ταινία περιλαμβάνονται σκηνές από τη Θράκη, π.χ. στη λίμνη Βιστωνίδα και στο τελωνείο του Έβρου.
Η ταινία προβλήθηκε για πρώτη φορά στις 8 Νοεμβρίου 1971. Κόβοντας 378.790 εισιτήρια, κατατάχθηκε στην 3η θέση ανάμεσα σε 90 ταινίες της ίδιας σεζόν.
Εξωτερικές πηγές
Κατηγορία:Ελληνικές ταινίες Κατηγορία:Ταινίες του 1971 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ελληνικές ταινίες δράσης Κατηγορία:Ταινίες σε σενάριο Νίκου Φώσκολου Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ
Τζον Σέιφερ
Ο Τζον Σέιφερ είναι Αμερικανός κιθαρίστας της heavy metal μουσικής σκηνής, γνωστός ως ιδρυτικό μέλος των Iced Earth. Επίσης, είναι τραγουδιστής των Sons of Liberty και παίζει κιθάρα στους Demons and Wizards, συγκρότημα που διατηρεί από το 2000 μαζί με τον τραγουδιστή των Blind Guardian, Χάνσι Κουρς.
Βιογραφία
Ο Σέιφερ ήλθε σε επαφή με την hard rock μουσική από νηπιακή ηλικία, αφού η μεγαλύτερη αδελφή του τον σύστησε σε συγκροτήματα όπως οι Black Sabbath, Deep Purple, Blue Öyster Cult και Alice Cooper. Στα έντεκα του χρόνια παραβρέθηκε για πρώτη φορά σε ροκ συναυλία, όπου έπαιζαν οι Kiss και στα 14 του αγόρασε την πρώτη του κιθάρα και ξεκίνησε να γράφει τις πρώτες του συνθέσεις.
left|thumb|240px|Οι Iced Earth το 2008 Σε ηλικία 16 ετών σταμάτησε την φοίτηση του στο "Northrop High School", λύκειο της πόλης του Φορτ Γουέιν και μετακόμισε στην Τάμπα της Φλόριντα. Το 1985, σχημάτισε τους Purgatory, οι οποίοι μετονομάστηκαν σε Iced Earth. Πλέον, είναι το μόνο παραμένον μέλος της αρχικής σύνθεσης του συγκροτήματος και βασικός συνθέτης της μουσικής τους. Το συγκρότημα έχει κυκλοφορήσει περισσότερους από δέκα δίσκους από το 1990 μέχρι σήμερα, λαμβάνοντας μεγάλη αναγνώριση από το κοινό της heavy metal μουσικής.
Το 2009, ο Σέιφερ σχημάτισε το πρότζεκτ Sons of Liberty, κυκλοφορώντας τον πρώτο τους δίσκο την επόμενη χρονιά με τίτλο "Brush-fires of the Mind". Ο ίδιος ανέλαβε και τα φωνητικά του σχήματος και στα τέλη του 2011 εκδόθηκε το ΕΡ "Spirit of the Times".
Ο Σέιφερ υπέφερε από τραυματισμούς στον λαιμό, κάνοντας εγχειρήσεις κατά καιρούς για να αντιμετωπίσει τα προβλήματα αυτά. Είναι παντρεμένος με την Γουέντι Σέιφερ και το 2005 απέκτησαν μία κόρη. Επίσης, είναι ιδιοκτήτης του καταστήματος "Spirit of '76 Collectibles" στο Κολούμπους της Ιντιάνα.
Δισκογραφία
{|width="90%" align="center"|
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Ροκ μουσικοί
Ιωάννης Δ΄ Κρίσπος
thumb|right|150px|Τα σύμβολα των Κρίσπι μπροστά στον Καθεδρικό ναό της Νάξου Ο Ιωάννης Δ΄ Κρίσπος (Ιταλικά : Giovanni IV Crispo, 1499 - 1564) μέλος του Οίκου των Κρίσπων και Δούκας του Αρχιπελάγους (1517 - 1564) ήταν γιος και διάδοχος του Φραγκίσκου Γ΄ Κρίσπου και της Αικατερίνης Λορεντάνο. Τον διαδέχτηκε ο γιος του Ιάκωβος Δ΄ Κρίσπος ο τελευταίος δούκας του Αρχιπελάγους, το δουκάτο έπεσε κατόπιν στα χέρια των Οθωμανών.
Κηδεμονία
Η μητέρα του ήταν αδελφή του Αντώνιου Λορεντάνο που είχε τοποθετηθεί κηδεμόνας του από τη Δημοκρατία της Βενετίας την εποχή που ήταν ακόμα ανήλικος (1510 - 1517). Ο πατέρας του υπέφερε συνεχώς από κρίσεις σχιζοφρένειας, σε μια από αυτές σκότωσε τη μητέρα του Αικατερίνη (1511). Οι πολίτες του δουκάτου, εξεγέρθηκαν, τον κυνήγησαν στο μέγαρο και αποφάσισαν την καθαίρεσή του και την αντικατάσταση του με τον 11χρονο γιο του Ιωάννης που θα βρισκόταν μέχρι την ενηλικίωση του υπό την κηδεμονία της Βενετίας. Οι Βενετοί συμφώνησαν, αναγνώρισαν τον μικρό Ιωάννη νέο δούκα και τοποθέτησαν κηδεμόνα τον θείο του Αντώνιο Λορεντάνο αδελφό της σκοτωμένης δούκισσας Κατερίνας. Μετά την ανακοίνωση της απόφασης ο Φραγκίσκος Γ΄ επιτέθηκε με ένα μαχαίρι να σκοτώσει και τον γιο του αλλά ο μικρός ξέφυγε από το μπαλκόνι. Οι Βενετοί μετέφεραν τον έκπτωτο δούκα στην Κρήτη που πέθανε αμέσως μετά, ο μικρός Ιωάννης μπήκε στην κηδεμονία του θείου του Αντωνίου Λορεντάνο που θα κυβερνούσε το δουκάτο στο όνομα της Βενετίας μέχρι την ενηλικίωση του (1517).
Πρώτα χρόνια
Με την ενηλικίωση του Ιωάννη οι Βενετοί εγκατέλειψαν τη διοίκηση του δουκάτου με την κηδεμονία του θείου του και ανέλαβε ο ίδιος την προσωπική διακυβέρνηση, πολύ σύντομα συνελήφθη από έναν Τούρκο κουρσάρο ενώ κυνηγούσε. Η Βενετία κατάφερε με τον πρεσβευτή της να τον ελευθερώσει, τον περιέλαβε στη συνθήκη της με τον Σελίμ Α΄ (1517) και τον δεξιώθηκε με μεγάλη τιμή: ντυμένος με στολή από κόκκινο βελούδο και με χρυσή αλυσίδα στο λαιμό κάθισε δεξιά του δόγη. Τα τεράστια ποσά σε λύτρα που πλήρωσε για την απελευθέρωση του έφεραν μεγάλη κατάρρευση στα οικονομικά του. Ένα Βενετικό κείμενο τον περιγράφει ως εξής :
"Ο νεαρός δούκας ήταν περικυκλωμένος από κακούς συμβούλους, το δουκάτο ήταν ασθενές, το κάστρο ισχυρό αλλά άσχημα εξοπλισμένο".
Ανατροπή των Ιωαννιτών Ιπποτών
thumb|right|250px|Η πολιορκία των Ιωαννιτών σε Οθωμανική μικρογραφία Υποστήριξε τους Ιωαννίτες Ιππότες της Ρόδου στην πολιορκία του νησιού τους (1522), η Βενετία δεν είχε δείξει ενδιαφέρον για τους Ιωαννίτες στους οποίους ο δούκας έστειλε ζωοτροφές, προμήθειες και τρόφιμα. Ο Σουλεϊμάν ο Μεγαλοπρεπής κατέλαβε τελικά τη Ρόδο και έδιωξε τους Ιωαννίτες (1523). Έμεινε στους Ιωαννίτες η Ικαρία και ένα τμήμα του λιμανιού της Νάξου. Η σκέψη να εγκατασταθούν εκεί εγκαταλείφθηκε, καθώς ο σουλτάνος θα στρεφόταν εναντίον του δουκάτου. Τα επόμενα έτη ο δούκας ταξίδεψε ως το Λορέτο της Ανκόνας, όπου προσκύνησε την Παναγία και τον Άγιο Οίκο και μετά στη Ρώμη.
Η μεγάλη εκστρατεία του Χαϊρεντίν Μπαρμπαρόσα και η άλωση των νησιών
Τις πρώτες δεκαετίες που κυβέρνησε το δουκάτο του Αρχιπελάγους ήταν ασφαλές λόγω της προστασίας που είχε από τη Βενετία η οποία είχε κλείσει ειρήνη με τους Οθωμανούς. Ο τρομερός Οθωμανός πειρατής Κούρτογλου ξεκίνησε από το 1532 επιδρομές ρημάζοντας τα νησιά, ο Ιωάννης Δ΄ αποφάσισε να τον εξαγοράσει για να αποφύγει τις επιδρομές στη Νάξο κάτι που έγινε σε άλλα νησιά όπως η Πάρος και η Σίφνος. Η Γαλλία και η Οθωμανική Αυτοκρατορία συμμάχησαν για την εκδίωξη των Βενετών από την Ανατολή (1536). Την επόμενη χρονιά στον Γ΄ Βενετοτουρκικό πόλεμο (1537) ο Χαϊρεντίν Μπαρμπαρόσα o Ελληνικής καταγωγής από τη Μυτιλήνη αρχιναύαρχος του Σουλεϊμάν του Μεγαλοπρεπούς ξεκίνησε σκληρές επιδρομές σε όλα τα Βενετοκρατούμενα νησιά του Αιγαίου. Τα περισσότερα νησιά που ήταν μέχρι τότε στα χέρια των Βενετών όπως τα Κύθηρα, η Αίγινα, η Σέριφος, η Ίος, η Αντίπαρος των Πιζάνι, η Αστυπάλαια των Κουιρίνι, η Μύκονος και η Αμοργός έπεσαν στα χέρια των Οθωμανών. Όταν πολιόρκησε την Τήνο οι κάτοικοι παρέδωσαν τον διοικητή και θα παρέδιδαν και το νησί, αμέσως όμως μετάνιωσαν και ύψωσαν πάλι τη σημαία της Βενετίας.
Μόνο στην Πάρο αντιστάθηκε ο Μπερνάρντο Σαγκρέδο: οχυρώθηκε στο κάστρο του Κέφαλου, όπου κράτησε μερικές ημέρες και έκανε αποτελεσματικές εφόδους εναντίον του Χαϊρεντίν. Η έλλειψη μπαρούτης τον ανάγκασε να παραδοθεί, ελευθερώθηκε όμως μετά. Οι 6.000 Παριανοί είχαν την ίδια μοίρα με τους κατοίκους των άλλων νησιών: οι γέροι σφαγιάσθηκαν, οι νέοι στάλθηκαν στις γαλέρες και τα παιδιά έγιναν γενίτσαροι. Οι γυναίκες χόρεψαν στην ακρογιαλιά για να διαλέξουν οι αξιωματούχοι τις ωραιότερες.
Υποταγή του δούκα στον σουλτάνο
thumb|right|250px|Ο Χαϊρεντίν Μπαρμπαρόσα Μετά την κατάληψη της Πάρου οι Οθωμανοί επιτέθηκαν στη Νάξο, το μεγαλύτερο νησί των Κυκλάδων και πρωτεύουσα του δουκάτου του Αρχιπελάγους. Με τη θέα του Τουρκικού στόλου οι τρομοκρατημένοι κάτοικοι εγκατέλειψαν τις ακτές και κατέφυγαν στην Ακρόπολη αφήνοντας πίσω τους όλα τα αγαθά και την περιουσία τους, ο Οθωμανικός στόλος λεηλάτησε όλα τα εδάφη και κατέστρεψε όλα τα κτίρια. Ο Τούρκος ναύαρχος έστειλε επιστολή στον δούκα που έγραψε το εξής :
Ο απελπισμένος δούκας χωρίς καμιά βοήθεια από τη Βενετία και ολόκληρη την Ευρώπη δήλωσε ότι θα είναι φόρου υποτελής στον σουλτάνο με 5.000 δουκάτα τον χρόνο με αντάλλαγμα να γλυτώσει την σκλαβιά. Το ποσό ήταν ανώτερο από τα έσοδα του δουκάτου που έφταναν τα 3.000 από τα οποία τα 1.300 ήταν έξοδα, ο Χαϊρεντίν έφυγε αφού λεηλάτησε τη Νάξο παίρνοντας λάφυρα αξίας 25.000 δουκάτων. Ο δούκας έκανε την πρόβλεψη ότι "αν δεν ενωθεί ολόκληρη η χριστιανοσύνη εναντίον των Οθωμανών σύντομα θα έχουν την ίδια τύχη που είχε ο τελευταίος Βυζαντινός αυτοκράτορας στην Κωνσταντινούπολη Κωνσταντίνος ΙΑ' Παλαιολόγος πριν από 80 χρόνια". Ο δούκας Ιωάννης Δ΄ έκανε απεγνωσμένες εκκλήσεις στον πάπα Παύλο Γ΄, τον Κάρολο Κουίντο, τον Φερδινάνδο Β΄ της Αραγωνίας, τον Φραγκίσκο Α΄ της Γαλλίας και "όλους τους βασιλείς και τους πρίγκιπες της Δύσης". Τους ζήτησε να ενωθούν όλοι μαζί απέναντι στον κοινό τους εχθρό τον Οθωμανό σουλτάνο, είχε τα μέσα να κατακτήσει όλη την Οικουμένη και να τους καταστρέψει όλους. Οι απεγνωσμένες εκκλήσεις του όμως ήταν όλες χωρίς αποτέλεσμα.
Αντιδράσεις των Ελλήνων κατοίκων
Μετά την ειρήνη που έκλεισε ανάμεσα στους Βενετούς και τους Οθωμανούς είχαν παραμείνει λίγα νησιά στο Αρχιπέλαγος : το Δουκάτο του Αρχιπελάγους, η Άνδρος και η Κύθνος, η Βενετία είχε διατηρήσει κάποιες σποραδικές αποικίες όπως η Κρήτη και η Τήνος. Ο Ιωάννης Δ΄ Κρίσπος με την Οθωμανική υποστήριξη που είχε εκθρόνισε από την Κέα τη δυναστεία των Πρεμαρίνι και την έδωσε όπως έκανε με τη Μύκονο στην κόρη του Ταντέα που παντρεύτηκε τον Ιωάννη Φραγκίσκο Σομμαρίπα της Άνδρου. Η Σίφνος ανήκε στους συγγενείς της γυναίκας του Αντριάνας Γκοζαντίνι.
Μετά τη δήλωση υποτέλειας στον Οθωμανό σουλτάνο ο δούκας έγινε όλο και περισσότερο μισητός στον Ελληνικό πληθυσμό, το μίσος αυξήθηκε έντονα όταν έβαλε ψηλούς φόρους για να συγκεντρώσει τα χρήματα και να πληρώσει τις υποχρεώσεις του στον σουλτάνο. Το 1559 ένας επαναστάτης ο Μαμούσσο της Κανδίας δήλωσε "Είναι πολύ θλιβερό τόσοι Έλληνες να επιτρέπουν τόσους αιώνες σε μια χούφτα Φράγκων να εκφυλίζει τα έθιμα και τη θρησκεία τους". Ο Μητροπολίτης στην Ιερά Μητρόπολις Παροναξίας διάβασε στους πιστούς το κήρυγμα του Μαμούσσο της Κανδίας και ο Ιωάννης Δ΄ τον έστειλε εξορία. Ο Ορθόδοξος πατριάρχης της Κωνσταντινούπολης ζήτησε από τον Οθωμανό Μεγάλο Βεζίρη να διώξει τους ελάχιστους Φράγκους από τα νησιά με τις κατηγορίες σκανδάλων και ανηθικότητα. Η σκανδαλώδης συμπεριφορά του καθολικού επισκόπου έκανε τον Πατριάρχη να επιτύχει από τον μεγάλο βεζίρη την εκτόπισή του. Ο δούκας ομολογεί στον Πάπα πως "δεν θέλω ξένους ως επισκόπους, οι ντόπιοι μου είναι συμπαθείς". Ο Ιωάννης Δ΄ Κρίσπος δεν είχε άλλη επιλογή παρά να συμφιλιωθεί με τον τοπικό πληθυσμό, για να γίνει αποδεκτός διόρισε Έλληνες χωρικούς στη θέση των Καθολικών επισκόπων και ηγουμένων.
Διακοσμητικός δούκας
thumb|right|250px|Ο Πύργος των Κρίσπι στη Νάξο Ένας Βενετός απεσταλμένος (1563) περιγράφει την κατάσταση που επικρατούσε στα νησιά ως εξής
''"Τα νησιά της Κέας, της Σίφνου και της Άνδρου είχαν τους δικούς τους Φράγκους κυρίους, τους Σομμαρίπα και Γκοτζαντίνι αντίστοιχα που ήταν υποτελείς στον σουλτάνο. Τα υπόλοιπα πέντε νησιά ανήκαν στην κυριότητα του δούκα αλλά μόνο πέντε από αυτά η Νάξος, η Σαντορίνη, η Μήλος, η Σύρος και η Πάρος ήταν κατοικίσιμα. Ο δούκας της Νάξου ένας σεβάσμιος άνθρωπος που έδειχνε γύρω στα 70, ήταν ο μεγάλος ηγέτης σε ολόκληρη τη χριστιανοσύνη αλλά η εξουσία του περιοριζόταν μονάχα στους τίτλους, είχαν περάσει όλες στα χέρια των Τούρκων, η κυβέρνηση και το συμβούλιο του ήταν διακοσμητικά. Με την άφιξη του Τουρκικού στόλου έφταναν πρώτοι οι Έλληνες χωρικοί πριν από τον δούκα για να εκφράσουν τα παράπονα τους ώστε να αποφύγουν την τιμωρία για όλα τα παραπτώματα τους σε βάρος του δούκα. Ντυνόταν σαν κακοποιός, δεν είχε την ελάχιστη οικονομική άνεση ούτε κάν να ντυθεί σαν πρίγκιπας. Συγκέντρωνε ετήσια έσοδα από όλα τα νησιά του γύρω στα 9.000 με 10.000 δουκάτα, από αυτά έδινε τα 4.000 απ'ευθείας φόρο στον σουλτάνο, τα υπόλοιπα έπρεπε να χρησιμοποιήσει για να δωροδοκήσει τους Τούρκους αξιωματούχους. Με όλες αυτές τις τραγικές σε βάρος του συνθήκες αποτελούσε περισσότερο σκιά ενός πρίγκιπα παρά κανονικός πρίγκιπας"''.
Πηγές
Κατηγορία:Δούκες της Νάξου Κατηγορία:Οίκος των Κρίσπων
Αγία Θεοδώρα εκ Καππαδοκίας
Η Αγία Θεοδώρα καταγόταν από την Καππαδοκία και η μνήμη της εορτάζεται στις 20 Μαρτίου μαζί με τις αγίες: Κλαυδία, Ευφρασία, Ματρώνη, Ιουλιανή και Ευφημία.
Πηγές
Θεόδωρα (20 Μαρτίου) Θεόδωρα (20 Μαρτίου)